མ་པོ་ཙམ་དང་བསྲེས་པའི་སྟོང་རྐྱང་ཧད་པོ་ཆད་མཐར་ལྷུང་བའི་
སྒོམ་དེ་ནི། སྡོམ་གསུམ་ལས། ད་ལྟའི་ཕྱག་རྒྱ་ཆེན་པོ་དང་། །རྒྱ་ནག་ལུགས་ཀྱི་རྫོགས་
ཆེན་ལ། །ཡས་འབབ་དང་ནི་མས་འཛེག་གཉིས། །རིམ་གྱིས་པ་དང་ཅིག་ཅར་བར།
མིང་འདོགས་བསྒྱུར་བ་མ་གཏོགས་པ། །དོན་ལ་རྣམ་པར་དབྱེ་བ་མེད། །ཆོས་ལུགས་
འདི་འདྲ་འཆང་བ་ཡང་། །བྱང་ཆུབ་སེམས་དཔའ་ཞི་བ་འཚོས། །རྒྱལ་པོ་ཁྲི་སྲོང་
ལྡེའུ་བཙན་ལ། །ལུང་བསྟན་ཇི་བཞིན་ཐོག་ཏུ་བབས། །ཞེས་པ་ལྟར་ལྟ་བ་ལ་ཕྱག་རྒྱ་
ཆེན་པོར་མིང་བཏགས་པ་ལ་མས་འཛེག་དང་རིམ་གྱིས་པའི་ལུགས། རྒྱ་ནག་མཁན་
པོ་ཧྭ་ཤང་གི་རྫོགས་(༢༣ན)ཆེན་ལ་ཡས་བབས་དང་ཅིག་ཅར་བ་ཞེས་མིང་གི་འདོགས་
ལུགས་ཙམ་མ་གཏོགས་དོན་ལ་ཁྱད་པར་ཅི་ཡང་མེད་ཅིང་ཆོས་ལུགས་འདི་འདྲ་འབྱུང་
བའི་རྒྱུ་མཚན་མཁན་པོ་བོ་བྷི་ས་ཏྭའི་ཞལ་ཆེམས་ན། སློབ་དཔོན་པདྨ་འབྱུང་གནས་
ཀྱིས་བསྟན་མ་བཅུ་གཉིས་དམ་ལ་བཏགས་པའི་མཐུས་བོད་དུ་མུ་སྟེགས་མི་འབྱུང་
ཡང༌། ཆོས་ལུགས་གཉིས་སུ་གྱེས་པ་ཞིག་འོང་བས་དེའི་ཚེ་ངའི་སློབ་མ་ཀ་མ་ལ་ཤཱི་
ལ་གདན་དྲོངས་ལ་ཆོས་ལོག་དེ་སུན་ཕྱུངས་ཤིག་ཅེས་ལུང་བསྟན་པ་བཞིན་ཀ་མ་ལ་
ཤཱི་ལས་ཧྭ་ཤང་བཏུལ་ནས་རང་ཡུལ་དུ་ཕྱིར་ལྡོག་མོད། འོན་ཀྱང་དེ་ཉིད་ལས། ཕྱི་
ནས་རྒྱལ་ཁྲིམས་ནུབ་པ་དང་། རྒྱ་ནག་མཁན་པོའི་གཞུང་ལུགས་ཀྱི། །ཡི་གེ་ཙམ་ལ་
བརྟེན་ནས་ཀྱང་། །དེ་ཡི་མིང་འདོགས་གསངས་ནས་ནི། །ཕྱག་རྒྱ་ཆེན་པོར་མིང་
བསྒྱུར་ནས། །ད་ལྟའི་ཕྱག་རྒྱ་ཆེན་པོ་ནི། །ཕལ་ཆེར་རྒྱ་ནག་ཆོས་ལུགས་ཡིན། །ཞེས་
པ་ལྟར་ཡུམ་བརྟན་དང་འོད་སྲུངས་འཁྲུགས་ནས་རྒྱལ་ཁྲིམས་སིལ་བུར་གྱུར་པའི་
དུས་རྒྱ་ནག་མཁན་པོའི་ལུགས་ཀྱི་ཡི་གེ་འབའ་ཞིག་ལྐོག་ཏུ་སྦས་པ་དོན་ཏེ་བློན་པོ་
ཆོས་དད་ཅན་འགས་ཕྱག་ཆེན་ཞེས་མིང་བསྒྱུར་ནས་བསྟན་པའི་དོན་ཆེན་རྒྱ་ནག་གི་
456

ལམ་གཙོ་རྣམ་གསུམ་གྱི་དགོངས་འགྲེལ་ལུང་རིགས་གཏེར་མཛོད། ༼༡༢༽
ཆོས་ལུགས་ཁོ་ན་ཡིན་ལ། དིང་སང་གནས་ལུགས་ཕྱག་ཆེན་པོའི་བརྒྱུད་པ་ནཱ་རོ་མི་
ཏྲི་སོགས་ལ་འདེད་ཀྱང་། རྗེ་བཙུན་མི་ལས། སྒམ་པོ་བར་ངའི་གཏུམ་མོ་ཨ་ཐུང་
འདི་སྒོམས་དང་ད་གཟོད་སེམས་ཀྱི་ངོ་བོ་མཐོང་གི། ཞེས་གསུངས་པས་ཀྱང་རྗེ་མི་
ལ་ཡན་ཆོད་དུ་སྔགས་ལུགས་ཀྱི་ཕྱག་ཆེན་མཚན་ཉིད་པ་མ་གཏོགས་ཕྱག་ཆེན་བཏགས་
པ་བ་དེ་འདྲའི་མིང་ཙམ་ཡང་མེད་པར་རིག་པས་ཀྱང་འགྲུབ། རྗེ་མི་ལའི་མགུར་དྲུག་
སོགས་གསུང་ཚད་མར་ལྟ་བ་ཐལ་འགྱུར་བའི་ལུགས་མ་གཏོགས་དིང་སང་གི་རྗེས་
(༢༣བ)འབྲངས་སུ་རློམས་པ་དག་གི་ཆད་ལྟ་ཧད་པོ་དེ་འདྲ་ཅུང་ཟད་ཙམ་ཡང་མེད་
མོད། སྒམ་པོ་ཟླ་འོད་གཞོན་ནུས་རྩ་བ་རྒྱ་ནག་མཁན་པོའི་ཡི་གེ་ལ་བརྟེན་དོ་ཧ་
སོགས་གནས་ལུགས་ཀྱི་བསྟན་བཅོས་ཁུངས་མ་རྣམས་བསྲེས་ཤིང་བརྒྱུད་པ་མི་ལ་
ཡན་ཆད་ལ་བསྙེགས་པའི་ཕྱག་རྒྱ་ཆེན་པོ་ཞེས་དར་རྒྱས་སུ་མཛད་སྣང་བ། སྡོམ་
གསུམ་ལས། བླུན་པོ་ཕྱག་རྒྱ་ཆེ་བསྒོམ་པ། །ཕལ་ཆེར་དུད་འགྲོའི་རྒྱུ་རུ་གསུངས། །མིན་
ན་གཟུགས་མེད་ཁམས་སུ་སྐྱེ། །ཡང་ན་ཉན་ཐོས་འགོག་པར་ལྟུང༌། །ཞེས་བླུན་པོས་
ལྟ་བ་དེ་སྐྱེ་མེད་ཅང་མེད་དུ་གོ་ནས་ད་ལྟར་གཟུང་བས་ངན་སོང་དུ་འགྲོ་བ། རྩ་ཤེར།
སྟོང་པ་ཉིད་ལ་ལྟ་ཉེས་ན། །ཤེས་རབ་ཆུང་རྣམས་ཕུང་བར་འགྱུར། །ཞེས་པའི་དོན་
དང་རྟོག་པ་ནང་དུ་ཁ་ཚོམ་པའི་ཞི་གནས་འཐུག་པོ་འཕྱི་བ་ཚང་དུ་གཉིད་ལ་ཤོར་བ་
ལྟ་བུ་ནི། ཨིནྡྲ་བྷུ་ཏིས། རྨོངས་པའི་སྒོམ་པ་གང་ཡིན་པ། །རྨོངས་པ་རྨོངས་པ་ཐོབ་
པར་འགྱུར། །ཞེས་པའི་དོན་ཐོག་ཏུ་འབབ་ཤིང་བླུན་པོའི་བསྒོམ་ཚུལ་དེ་ལྟ་བུ་མ་ཡིན་
པར་གཟུགས་ཀྱི་སྣང་བ་མཐའ་དག་བཀག་ནས་གཟུགས་ལ་འདོད་ཆགས་དང་བྲལ་
བར་བྱས་ཏེ་ནམ་མཁའ་ལ་དམིགས་པ། རྣམ་ཤེས་ལ་དམིགས་པ། གཟུང་བྱ་ཅི་ཡང་
མེད་པ་ལ་དམིགས་པ། འདུ་ཤེས་རགས་པ་ཡོད་པ་མ་ཡིན་ཅིང་ཕྲ་བ་མེད་པ་མིན་
པ་ལ་དམིགས་པའི་ཞི་གནས་ཏེ་བཞི་དང༌། གཟུགས་སྣང་འགགས་པའི་སྟོང་པ་ཟུང་
དུ་སྦྲེལ་ནས་བསྒོམས་ན་གཟུགས་མེད་སྐྱེ་མཆེད་མུ་བཞིར་སྐྱེ་ཡང་སེམས་སྟོང་པར་
ངོ་འཕྲོད་པའི་སྟོང་རྐྱང་དེ་སྔོན་དུ་ངེས་འབྱུང་གི་བསམ་པས་ཀུན་ནས་བླངས་ཤིང་།
457

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
ཞི་གནས་སྐྱོན་མེད་ཅིག་དང་ཟུང་དུ་འབྲེལ་ནས་བསྒོམས་ན་ཐེག་ཆེན་དུ་མི་འགྲོ་བར་
ཉན་ཐོས་ཀྱི་འགོག་པ་སྟེ་མྱང་འདས་སུ་ལྟུང་བར་འགྱུར་བ་སྟེ་རྒྱལ་བ་སྲས་བཅས་
དགྱེས་པར་མི་འགྱུར་བའི་ཁུངས་འདི་ལ་ཤེས་ལྡན་(༢༤ན)རྣམས་ཅི་ཞིག་དགའ་བར་
སེམས། ཆད་ལྟ་དང༌། སྟོང་ཉིད་ཉི་ཚེ་བ་དང་། སྟོང་རྐྱང་དུ་ངོ་འཕྲོད་པའི་ཉན་
ཐོས་ཀྱི་རྟོགས་བྱའི་སྟོང་པ་ཉིད་དེ་གསུམ་དུ་མ་ལྷུངས་པར། འ་ཞྭ་བོས་པས་བླ་གཡུའི་
མངོན་ཤེས་ཀྱི་དཔེ་ལྟར་བག་ཆགས་ཀྱི་འཕྲོ་སད་པ་དང་། དབང་པོ་རྣོན་པོ་འདྲ་
སྟབས་ལེགས་ཀྱི་སྒོམ་དེ་མཐའ་གཉིས་སུ་མ་ལྷུངས་པར་གནད་དུ་སོང་བ་རེ་གཉིས་
བྱུང་ནའང་། སྡོམ་གསུམ་ལས། གལ་ཏེ་དེ་ནི་སྒོམ་ལེགས་ཀྱང༌། །དབུ་མའི་སྒོམ་
ལས་ལྷག་པ་མེད། །ཅེས་པ་ལྟར་ལྟ་བ་ཇི་ལྟར་མཐོ་ཡང་དབུ་མའི་སྒོམ་ལས་ལྷག་པ་
ཞིག་ཡོང་རྒྱུ་མེད་པས་ཐལ་འགྱུར་བའི་ལུགས་ཀྱི་སྤྲོས་བྲལ་ལ་གནས་ལུགས་ཕྱག་རྒྱ་
བའི་སྒྲིབ་ཤིང་གཞན་ལས་ཁྱད་ཞུགས་པར་རློམས་པ་ལ་སྙིང་པོ་མ་མཐོང་བས་འཕགས་
པ་ཡབ་སྲས་ཀྱི་དགོངས་པ་སློབ་དཔོན་ཟླ་བ་གྲགས་པས་བཀྲལ་བ་བཞིན། དཔལ་
མར་མེ་མཛད་ཀྱི་རིང་ལུགས་རྨ་མེད་པ་འཇམ་དཔལ་དབྱངས་ཀྱི་དྲིན་ལས་ཆོས་ཀྱི་
རྒྱལ་པོ་བཙོང་ཁ་པ་ཆེན་པོས་རྙེད་པའི་ཟབ་མོ་རྟེན་ཅིང་འབྲེལ་པར་འབྱུང་བའི་དབུ་
མའི་ལྟ་བ་འདི་ནི་མིང་དོན་གཉིས་ཀ་སྦེད་མི་དགོས་པར་རྒྱལ་མཚན་གྱི་ཏོག་གི་ནོར་
བུ་བཞིན་ཀུན་ལ་ངོམས་ཆོག་པའི་ལྟ་བ་ཐམས་ཅད་ཀྱི་ཡང་རྩེ་འདི་དང་བྱང་ཆུབ་མ་
ཐོབ་ཀྱི་བར་དུ་མི་འབྲལ་བའི་སྨོན་ལམ་གདབ་པར་མཛོད་ཅིག །ཅེས་ཐལ་མོ་སྦྱར་
ནས་བསྐུལ་བར་གསོལ་ལོ། །གསུམ་པ་ཞར་བྱུང་མཐར་འཛིན་གྱི་ལྟ་བས་མི་འགྲོལ་
བར་བསྟན་པ་ནི། ཤེས་བྱ་ཆོས་ཅན། བློ་གྲོས་དང་ལྡན་པ་རྣམས་ཀྱིས་ཡང་དག་པའི་
ལྟ་བ་ལ་ངེས་པ་འདྲེན་ཚུལ། གཞན་ཡང་བཤད་པ་ལ་བརྟེན་ནས་རྟག་མཐའ་དང་
ཆད་པའི་མཐར་འཛིན་པར་བྱེད་པ་ལོག་པའི་ལྟ་བ་ངན་པ་དེས་སྔར་བཤད་པའི་དབུ་
མའི་ལྟ་བ་རྣམ་པར་དག་པ་དེའི་དོན་འཕྲོག་ནུས་པར་མི་འགྱུར་རོ་སྟེ་ཕྱིན་ཅི་ལོག ཏུ་
འཁྲིད་པར་མི་བྱེད་པའི་རྒྱུ་མཚན་(༢༤བ)ཡོད་དེ། ཆོས་ཐམས་ཅད་སྐྱེ་འགག་གནས་
458

ལམ་གཙོ་རྣམ་གསུམ་གྱི་དགོངས་འགྲེལ་ལུང་རིགས་གཏེར་མཛོད། ༼༡༢༽
གསུམ་དང་བྲལ་བའི་རང་བཞིན་མེད་པའི་དོན་སྟོང་པ་ཉིད་ཀྱི་ངང་ནས་ཐ་སྙད་དུ་
རྒྱུ་ས་བོན་དངར་བ་བཏབ་པ་དང་དེའི་འབྲས་བུ་རོ་དངར་བས་མཚོན་འཕྱུག་པ་མེད་
པར་འབྱུང་བ་སོགས་ཀུན་རྫོབ་ཐམས་ཅད་བསྙོན་མེད་འཆར་བའི་ཚུལ་ཤེས་པ་ན་
ཡིད་ཆེས་ཀྱི་ངེས་པ་རྙེད་པ་དེ་ཡིན་པའི་ཕྱིར། སྣང་སྟོང་གཉིས་ཀྱི་ངེས་པ་འདྲེན་
ཚུལ་ཡོད་དེ། མྱུ་གུ་ཆོས་ཅན། རང་བཞིན་གྱིས་མེད་དེ། རྟེན་འབྲེལ་ཡིན་པའི་ཕྱིར།
ཞེས་བཀོད་པའི་ཚེ་བསལ་བ་ལ། རང་བཞིན་ཞེས་པའི་དགག་བྱ་སྦྱར་བའི་ནུས་པས་
མྱུ་གུ་གཏན་མེད་མ་ཡིན་པར་རྟོགས་ནུས་ལ། དེས་སྣང་བ་རྟེན་འབྲེལ་མི་བསླུ་བའི་
རྒྱུ་མཚན་གྱིས་རང་བཞིན་གྱི་ཡོད་པའི་རྟག་མཐའ་སེལ་བ་སྟེ་འགོག་པ་དང་། རྟགས་
ལ། རྟེན་འབྲེལ་ཡིན་པའི་ཕྱིར་ཞེས་པའི་ནུས་པས་མྱུ་གུ་རྒྱུ་རྐྱེན་ལ་བལྟོས་ནས་གྲུབ་
པར་བསྟན་པའི་ཤུགས་ལ་མྱུ་གུ་རང་བཞིན་གྱིས་མེད་པར་རྟོགས་ནུས་པས་མཚོན་ཏེ་
སྟོང་པས་ཐ་སྙད་དུ་མེད་མཐའ་སེལ་ཞིང་འགོག་ནུས་པ་དེའི་ཕྱིར་རོ། །རྟེན་ཅིང་
འབྲེལ་བར་འབྱུང་ཚུལ་འདི་གལ་ཆེ་ཞིང་རྟོགས་དཀའ་བར་དགོངས་ནས། མདུན་
ལེགས་མ་ལས། མདོ་སྔགས་གཞུང་ལ་ངལ་བ་མང་བྱས་ཀྱང༌། །ཟབ་དོན་ཉམས་སུ་
ལེན་དང་སྨྲ་བ་ན། །གང་ཡང་མ་བསླབས་ཅི་ཡང་མི་ཤེས་པའི། །ལྟ་བའི་ཚུལ་ལས་
རིང་དུ་མ་སོང་བར། །མཐོང་ནས་ལྷག་པར་ཀླུ་སྒྲུབ་གཞུང་ལུགས་ཀྱི། །ཟབ་མོ་འབྱེད་
པའི་ཕྲ་བའི་རིག་ལམ་ནས། །ཡང་དག་ལྟ་བ་འདྲེན་པའི་གནད་ཀུན་ལ། །ལེགས་
པར་སྦྱངས་ཏེ་ཐེ་ཚོམ་ཆོད་པར་བྱས། །ཚུལ་འདི་བསམས་ཤིང་མདུན་མ་ལེགས་ནས་
གདའ། །བཀའ་དྲིན་ཆེའོ་རྗེ་བཙུན་མཁྱེན་པའི་གཏེར། །ཞེས་གསུངས་སོ། །རྩ་བའི་
ས་བཅད་གསུམ་པ་མཇུག་ལ་ཉམས་སུ་བླང་(༢༥ན)བར་བསྐུལ་བ་དང་སྦྱར་བྱང་གཉིས་
ཀྱི། དང་པོ་ནི། ཤེས་བྱ་ཆོས་ཅན། རྗེ་བདག་ཉིད་ཆེན་པོས་ཚ་ཁོ་དབོན་པོ་ལ་ཤིན་
ཏུ་ཉེ་བའི་ཚིག་གིས་བུ་ཞེས་བོས་ནས་ཁྱོད་ཀྱིས་ཚེ་འདིར་ཆོས་བརྒྱད་ཀྱིས་དབེན་པ་
རྒྱང་གྲགས་ལས་རིང་དུ་གྱུར་པའི་དགོན་གནས་བསྟེན་ཏེ་གནས་སྐབས་ཀྱི་བདེ་བའི་
རོ་ལ་མ་སྲེད་པར་མི་རྟག་པའི་ལྕག་གིས་བསྐུལ་བའི་བརྩོན་འགྲུས་ཀྱི་སྟོབས་ཆེས་ཆེར་
459

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
བསྐྱེད་ནས་རང་གཞན་ཐམས་ཅད་ཀྱི་དོན་བདེ་བླག་ཏུ་འགྲུབ་པའི་གཏན་གྱི་མདུན་
མ་རྣམ་པ་ཐམས་ཅད་མཁྱེན་པའི་གོ་འཕང་མྱུར་དུ་སྒྲུབས་ཤིག་ཅེས་བསྐུལ་བ་ཡིན་
ཏེ། ཚུལ་ཇི་ལྟར་བསྐུལ་ན་བཤད་མ་ཐག་པ་དེ་ལྟར། ངེས་འབྱུང་བྱང་སེམས་སྟོང་
པ་ཉིད་དེ་ལམ་གྱི་གཙོ་བོ་རྣམ་པ་གསུམ་ཉམས་སུ་ལེན་ཚུལ་གྱི་ཟབ་མོའི་གནད་རྣམས་
ཐོས་བསམ་གྱིས་སྒྲོ་འདོགས་བཅད་ནས་རང་གིས་ཇི་ལྟ་བ་བཞིན་དུ་འཁྲུལ་པ་མེད་
པར་རྟོགས་པ་དེའི་ཚེ་ཡིད་ལ་བསྒོམ་པར་གྱིས་ཤིག་ཅེས་གདམས་པ་ཡིན་པའི་ཕྱིར།
གཉིས་པ་སྦྱར་བྱང་ནི། ཞེས་པ་འདི་ནི་མང་དུ་ཐོས་པའི་དགེ་སློང་བློ་བཟང་གྲགས་
པའི་དཔལ་གྱིས་ཚ་ཁོ་དབོན་པོ་ངག་དབང་གྲགས་པ་ལ་གདམས་པའོ། །ཞེས་པ་ནི་
གོ་སླའོ། །
སྨྲས་པ། བསྟན་མ་ལུས་ཕྱེད་གསེར་ལྡན་ལས་འཐོན་ཏེ། །ལྷ་གཅིག་ཚོགས་
བསགས་བདེན་དབང་ཐལ་སྦྱར་ཚེ། །དུས་གསུམ་རྒྱལ་རྣམས་བསྔགས་ཚིག་མེ་ཏོག་
ཆར། །མཁའ་གོས་བཞིན་ཕབ་ཡུལ་གྱུར་ཤཱཀྱའི་ཏོག །ཨེ་མ་རླབས་ཆེན་སྤྱོད་གྲུས་
སྲིད་ཞིའི་མཚོ། །ཡོངས་བརྒལ་ཀུན་མཁྱེན་ནོར་བུའི་གླིང་བགྲོད་ནས། །ཐེག་གསུམ་
ལུང་རྟོགས་འདོད་དགུ་རིས་མེད་འགྲོར། །སྩལ་དྲིན་གཞལ་ལ་ཚངས་པས་གདོང་བཞི་
སྤྲུལ། །ཡིད་ཅན་དབང་པོར་འཚམ་པའི་ཆོས་ཕུང་ཚད། །(༢༥བ)བཟུང་དཀའི་གཙོ་བོ་
རྣམ་གསུམ་ལམ་གྱི་གནད། །སྟོན་མཛད་ཤེས་བྱ་ཀུན་མཁྱེན་བཙོང་ཁ་པའི། །ལེགས་
བཤད་གསུང་རབ་ཡོངས་ཀྱི་ཡང་སྙིང་བཅུད། །མུན་བསྐལ་རུམ་དུ་ཐུབ་བསྟན་སྐད་
ཅིག་གློག །དེ་བས་དལ་འབྱོར་རྟེན་བཟང་རྙེད་པ་དཀོན། །ཐོབ་ཀྱང་རྒྱལ་བ་གཉིས་
པའི་དམ་ཆོས་དང༌། །ཕྲད་དཀའ་དེ་ཕྱིར་སྙིང་ལ་རུས་པ་ཆུག །སེར་ཚོས་ཞྭས་མཛེས་
ངུར་ཁྱུ་དོན་མེད་སྐད། །འབྱིན་མོད་གྲགས་བསྐམ་སྒོ་ངའི་སྦུབས་ཀྱི་རྒྱ། །མ་གྲོལ་མདོ་
རྒྱུད་ཀ་ལ་པིངྐའི་སྒྲ། །སྒྲོག་དེ་འཇམ་དབྱངས་དཀོན་ཅོག་ཆོས་འཕེལ་ཙམ། །མགོན་
ཁྱོད་འཆད་མཁས་མ་ལ་ཡར་སྐྱེས་དྲི། །མངར་པོར་འཐུལ་ཚེ་བདག་བློ་འཕགས་པའི་
ཤིང༌། །རིག་ལམ་སྨྲ་བའི་ཙནྡན་ལྗོན་པའི་གྲངས། །འདྲེན་འདི་སྔོན་བསགས་ལེགས་
460

ལམ་གཙོ་རྣམ་གསུམ་གྱི་དགོངས་འགྲེལ་ལུང་རིགས་གཏེར་མཛོད། ༼༡༢༽
བྱས་མཐུ་ལ་རངས། །གསང་འཇིགས་བདེ་དུས་རྗེས་གནང་གསར་བྱུང་དིང་། ཁམས་
སོག་གྲལ་ཤོག་ཡོན་ཏན་མ་བསླབས་ཀྱང༌། །ཐུབ་བསྟན་སྙིང་པོའི་བཀའ་མདུད་རྣམ་
དཔྱོད་ཀྱི། །སོར་མོས་འགྲོལ་བའི་རེས་སུ་སོན་པས་སྤྲོ། །ཙེར་ཙེར་མགྲིན་བདེའི་གླུ་
ལེན་ལུས་གནད་བསྲང་། །གཟེངས་མཐོའི་ལྟ་སྟངས་སྒོམ་ཞྭ་དྲ་ཕད་སྣོད། །པུས་
འཁྱུད་མ་འབྱོར་ནོངས་ཀྱང་ཤེས་ལྡན་ཁྲོད། །རྔུལ་ཆུའི་མུ་ཏིག་འགྲམ་པར་མི་འཆད་
ཙམ། །ཕྱག་རིང་ཟང་ཟིང་ལ་རྐྱོང་སྨྲ་བའི་ལྗགས། །ཐུང་རྣམས་མཐོན་པོའི་ཁྲི་ལ་ཞིམ་
པོའི་རྫས། །ངོམས་ཤིང་ཞལ་སྒོ་བེར་ཟླུམ་གྱིས་གྲིལ་ཏེ། །གཞན་འཕྲུལ་མཛེས་པའི་ཏིང་
འཛིན་ལ་གཞོལ་མཛོད། །མཐའ་མེད་གསུང་རབ་མེས་པོའི་རལ་ཀླུང་ནས། །ཉེར་ཕབ་
ལེགས་བཤད་གངྒཱས་ལོག་རྟོག་གི། །ཁྱབ་འཇུག་རྐང་པའི་དྲི་མ་བཀྲུས་པའི་ཚེ། །སྐལ་
ལྡན་ཤིང་རྟའི་བསྙེམས་པ་ངང་གིས་གཏོད། །སྒྲིབ་གཉིས་འབོད་སྒྲོག་མགྲིན་པ་དགེ་
བའི་(༢༦ན)མདས། །གཅོད་པའི་དགའ་བྱེད་ལྷ་བདག་བྱང་ཆེན་བར། །བཤེས་གཉེན་
སཱི་ཏཱར་རྩེ་བའི་ཐོས་བསམ་དོན། །ལེགས་བསྒོམ་བདེ་བའི་རོ་བདས་མྱོས་པར་ཤོག །
ཅེས་རྒྱལ་བ་གཉིས་པ་བཙོང་ཁ་པ་ཆེན་པོས་ཚ་ཁོ་དབོན་པོ་ལ་གདམས་པ་ལམ་
གྱི་གཙོ་བོ་རྣམ་གསུམ་འདི་ལ་མཚན་གྱིས་ཉུང་ངུར་བཀྲོལ་བ་ཞིག་གིས་ཞེས་འཕྱོང་
རྒྱས་ཞལ་དཔོན་སྦྱིན་དཔལ་གྱིས་བསྐུལ་བ་ལ་བརྟེན་ནས་རང་ལོ་ཉེར་གཉིས་པའི་
དུས་བཀོད་པ་ཞིག་ཡོད་ནའང་ཉེ་ཆར་དགོངས་འགྲེལ་ལུང་རིག་གཏེར་མཛོད་འདི་
ནི་མདོ་ཁམས་སྟོད་སྨད་ནས་དོན་གཉེར་ཅན་དུ་མས་བསྐུལ་བ་དང་དགེ་སློང་འཇམ་
དབྱངས་གྲགས་པས་མཚམས་སྦྱར་བའི་རྐྱེན་གྱིས་ཟ་ཧོར་གྱི་རིགས་ལས་འཇམ་དབྱངས་
དགའ་བའི་བཤེས་གཉེན་ནམ་གདོང་དྲུག་བསྙེམས་པའི་ལང་ཚོར་འབོད་པས་ཀུན་
དགའ་ཞེས་པ་ཤིང་སྟག་གླུ་དབྱངས་ཀྱི་ཟླ་བའི་དཀར་ཕྱོགས་དགའ་བ་གཉིས་པའི་
ཚེས་ལ་ཕོ་བྲང་ཆེན་པོ་པོ་ཏ་ལར་སྦྱར་བའི་ཡི་གེ་པ་ནི་གནས་བརྟན་འཇམ་དབྱངས་
གྲགས་པས་བགྱིས་པ་སརྦ་ཀཱ་ལེ་ཥུལ་ཤྲཱི་སཱ་གརེ་ཎ་པཱུཎཾ་བྷ་ཝ་ནྟུ། མང